CELEX: 32013D0437
Language: sl
Date: 2013-08-14 00:00:00
Title: 2013/437/EU: Izvedbeni sklep Komisije z dne 14. avgusta 2013 o spremembi Sklepa 2010/642/EU o odobritvi metode za razvrščanje prašičjih trupov v Grčiji in razveljavitvi Odločbe 89/449/EGS o odobritvi metod za razvrščanje prašičjih trupov v Grčiji (notificirano pod dokumentarno številko C(2013) 5302)

17.8.2013   
            
            
               SL
            
            
               Uradni list Evropske unije
            
            
               L 220/49
            
         
      IZVEDBENI SKLEP KOMISIJE
   
   z dne 14. avgusta 2013
   o spremembi Sklepa 2010/642/EU o odobritvi metode za razvrščanje prašičjih trupov v Grčiji in razveljavitvi Odločbe 89/449/EGS o odobritvi metod za razvrščanje prašičjih trupov v Grčiji
   (notificirano pod dokumentarno številko C(2013) 5302)
   (Besedilo v grškem jeziku je edino verodostojno)
   (2013/437/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Odločbo Komisije 89/449/EGS (2) je bila odobrena uporaba treh metod za razvrščanje prašičjih trupov v Grčiji. Grčija je Komisijo obvestila, da so se od sprejetja navedene odločbe metode za razvrščanje močno spremenile, evidentirane pa so bile tudi spremembe v populaciji prašičev. Zato tri metode, ki jih je odobrila Odločba, niso več uporabne.
            
         
               (2)
            
            
               S Sklepom Komisije 2010/642/EU (3) je bila odobrena uporaba ene metode za razvrščanje odrtih prašičjih trupov v Grčiji.
            
         
               (3)
            
            
               Grčija je razvila dve novi, sodobni metodi za razvrščanje in je Komisijo prosila, da odobri ti dve metodi za razvrščanje prašičjih trupov na njenem ozemlju, ter v protokolu v skladu s členom 23(4) Uredbe Komisije (ES) št. 1249/2008 (4) predložila podroben opis preskusa z razkosanjem in navedla načela, na katerih temeljijo metode, rezultate preskusa z razkosanjem in enačbo za ocenjevanje odstotka pustega mesa.
            
         
               (4)
            
            
               Preučitev navedene prošnje je pokazala, da so pogoji za odobritev navedenih metod za razvrščanje izpolnjeni. Zato bi bilo treba navedene metode za razvrščanje v Grčiji odobriti.
            
         
               (5)
            
            
               Sklep 2010/642/EU bi bilo zato treba ustrezno spremeniti.
            
         
               (6)
            
            
               Odločbo 89/449/EGS bi bilo treba razveljaviti.
            
         
               (7)
            
            
               Spremembe naprav ali metod za razvrščanje ne bi smele biti dovoljene, če niso izrecno odobrene s sklepom Komisije.
            
         
               (8)
            
            
               Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Sklep 2010/642/EU se spremeni:
   
               1.
            
            
               člen 1 se nadomesti z naslednjim:
               „Člen 1
               1.   Za razvrščanje prašičjih trupov, predstavljenih v skladu s prvim odstavkom točke B.III Priloge V k Uredbi (ES) št. 1234/2007, se v Grčiji odobri uporaba naslednje metode v skladu z odstavkom 1 točke B.IV navedene priloge: naprava ‚OptiScan-TP‘ in z njo povezane metode ocenjevanja, ki so podrobno opredeljene v delu I Priloge k temu sklepu.
               2.   Za razvrščanje odrtih prašičjih trupov se v Grčiji v skladu z odstavkom 1 točke B.IV Priloge V k Uredbi (ES) št. 1234/2007 odobri uporaba naslednjih metod:
               
                           (a)
                        
                        
                           naprava ‚OptiScan-TP‘ in z njo povezane metode ocenjevanja, ki so podrobno opredeljene v delu I Priloge k temu sklepu;
                        
                     
                           (b)
                        
                        
                           naprava ‚Hennessy Grading Probe (HGP 4)‘ in z njo povezana metoda ocenjevanja, ki sta podrobno opredeljeni v delu II Priloge k temu sklepu.“;
                        
                     
         
               2.
            
            
               Priloga se nadomesti z besedilom iz Priloge k temu sklepu.
            
         Člen 2
   Odločba 89/449/EGS se razveljavi.
   Člen 3
   Ta sklep je naslovljen na Helensko republiko.
   
      V Bruslju, 14. avgusta 2013
      
         
            Za Komisijo
         
         Dacian CIOLOȘ
         
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  Odločba Komisije 89/449/EGS z dne 17. julija 1989 o odobritvi metod za razvrščanje prašičjih trupov v Grčiji (UL L 214, 25.7.1989, str. 17).
   
      (3)  Sklep Komisije 2010/642/EU z dne 25. oktobra 2010 o odobritvi metode za razvrščanje prašičjih trupov v Grčiji (UL L 280, 26.10.2010, str. 60).
   
      (4)  Uredba Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (UL L 337, 16.12.2008, str. 3).
   
      PRILOGA
      
         
            „PRILOGA
            
               METODE ZA RAZVRŠČANJE PRAŠIČJIH TRUPOV V GRČIJI
            
            
               Del I
            
            
               OptiScan-TP
            
            
                        1.
                     
                     
                        Pravila iz tega dela se uporabljajo, kadar se razvrščanje prašičjih trupov opravi z napravo, imenovano ‚OptiScan-TP‘.
                     
                  
                        2.
                     
                     
                        Naprava Optiscan-TP je opremljena z digitalno elektronsko napravo za snemanje in obdelavo slik, s katero je mogoče narediti osvetljeno sliko dveh merilnih točk na trupu. Slike so osnova za izračun debeline slanine in mišic v skladu z metodo dveh točk ‚Zwei-Punkte Messverfahren (ZP)‘.
                        Naprava Optiscan-TP sama preračuna rezultate meritev v ocenjeno vsebnost pustega mesa. Slike se shranijo in se lahko pozneje preverijo. Vgrajeni vmesnik Bluetooth® omogoča enostaven prenos podatkov.
                     
                  
                        3.
                     
                     
                        Vsebnost pustega mesa trupa se izračuna v skladu z naslednjima enačbama:
                        
                                    3a.
                                 
                                 
                                    Enačba za razvrščanje prašičjih trupov, predstavljenih v skladu s prvim stavkom točke B.III Priloge V k Uredbi (ES) št. 1234/2007:
                                    pri čemer je:
                                    
                                                Ŷ
                                             
                                             
                                                =
                                             
                                             
                                                ocenjeni odstotek pustega mesa trupa,
                                             
                                          
                                                Χ1
                                                
                                             
                                             
                                                =
                                             
                                             
                                                najmanjša debelina slanine (vključno s kožo) v milimetrih nad mišico M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                debelina ledvene mišice v milimetrih, merjena kot najkrajša razdalja med sprednjim (lobanjskim) delom mišice M. gluteus medius in gornjim (hrbtnim) robom hrbteničnega kanala.
                                             
                                          
                              
                                    3b.
                                 
                                 
                                    Enačba za razvrščanje odrtih prašičjih trupov:
                                    pri čemer je:
                                    
                                                Ŷ
                                             
                                             
                                                =
                                             
                                             
                                                ocenjeni odstotek pustega mesa trupa,
                                             
                                          
                                                Χ1s
                                                
                                             
                                             
                                                =
                                             
                                             
                                                najmanjša debelina slanine (brez kože) v milimetrih nad mišico M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                debelina ledvene mišice v milimetrih, merjena kot najkrajša razdalja med sprednjim (lobanjskim) delom mišice M. gluteus medius in gornjim (hrbtnim) robom hrbteničnega kanala.
                                             
                                          Enačbi veljata za trupe, ki tehtajo med 50 in 110 kilogrami.
                                 
                              
                  
               Del II
            
            
               Hennessy Grading Probe (HGP 4)
            
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano ‚Hennessy grading probe (HGP 4)‘.
                     
                  
                        2.
                     
                     
                        Naprava je opremljena s sondo premera 5,95 milimetra (in 6,3 milimetra na jezičku na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa Silonex SLCD-61N1 ter ima merilno območje med 0 in 120 milimetri. Rezultati meritev se preračunajo v ocenjeno vsebnost pustega mesa s samim HGP 4 ali z njim povezanim računalnikom.
                     
                  
                        3.
                     
                     
                        Vsebnost pustega mesa trupa se izračuna v skladu z naslednjo enačbo:
                        
                           
                        pri čemer je:
                        
                                    Ŷ
                                 
                                 
                                    =
                                 
                                 
                                    ocenjeni odstotek pustega mesa trupa,
                                 
                              
                                    Χ1
                                    
                                 
                                 
                                    =
                                 
                                 
                                    debelina hrbtne slanine (brez kože) v milimetrih, merjena 8 centimetrov od vzdolžne osi trupa na zadnjem rebru,
                                 
                              
                                    Χ2
                                    
                                 
                                 
                                    =
                                 
                                 
                                    debelina hrbtne slanine (brez kože) v milimetrih, merjena 6 centimetrov od vzdolžne osi trupa med tretjim in četrtim zadnjim rebrom,
                                 
                              
                                    Χ3
                                    
                                 
                                 
                                    =
                                 
                                 
                                    debelina hrbtne mišice v milimetrih, merjena istočasno in na istem mestu kot X2.
                                 
                              Ta enačba velja za trupe, ki tehtajo med 60 in 120 kilogrami.“